তখন সদ্য তৈরি হচ্ছে বিএনআর রেলপথ , বন্ধুরা দল বেঁধে বিএনআর বাঁধে ঘুরতে যাওয়া ছিল নেশা৷ আর পুরোনো হাওড়ার এই সব চিহ্ন , স্থানাঙ্ক পরবর্তীতে জড়িয়ে যাবে তাঁর সৃষ্টি পাণ্ডব গোয়েন্দা কাহিনির পরতে৷ &lsquo;তখন আমরা থাকতাম হাওড়ার গোপাল ব্যানার্জি লেনের ভাড়া বাড়িতে৷ কাছেই থাকতেন তুলসী চক্রবর্তী , সংস্কৃত পণ্ডিত মুরারীমোহন তর্ক বেদান্তশাস্ত্রী মহাশয়৷ নিমাইসাধন বসুদের বাড়িও ছিল কাছে &rsquo;, বলে যান ষষ্ঠীপদ৷ &lsquo;শিবপুরে আমাদের পাড়া থেকে একটু দূরে সত্যিই এক পাঁচিল ঘেরা বিশাল বাগানবাড়ি ছিল মিত্তিরদের৷ সেখানে সকলে জুটতাম আমরা৷ সে সময় হাওড়ার চেহারাটাই ছিল অন্য রকম৷ অনেক ফাঁকা জায়গা , খেলার মাঠ ছিল৷ গাছগাছালি , পুকুর নিয়ে একটা মফস্সলের চেহারা ছিল৷ এখনকার মতো পুরোদস্ত্তর ঘিঞ্জি শহর হয়ে ওঠেনি৷ &rsquo;